真耶穌教會

真耶穌教會係基督教五旬節教派嘅一隻分支．由中國人張靈生撈魏保羅始創於公元1917年，在中國北京設立嘅教會。邇教會嘅目標就係愛將拯救萬民嘅真福音傳遍世界，以便迎耶穌再來。今下主要分佈在臺灣、星加坡, 香港、日本、韓國及中國各地。真耶穌教會包括二十世紀初由、美國傳入嘅安息日會、使徒信心會、神召會等教派嘅某些教義。除了信奉聖經、遵守十誡, 守禮拜六為安息日, 行聖餐撈信徒互相洗腳等禮儀外, 佢等也強調信獨一真神. 受洗時愛面向下完身浸入水中；愛曉講方言(講靈言)；靠禱告趕鬼治病。禮拜時，信徒跪下同聲祈禱，或唱靈歌、跳靈舞。

信條
信耶穌：信耶穌係道成肉身，為了拯救罪人代死在十字架上，第叁日返生、升天; 佢係人類唯一嘅救主，天地嘅主宰，獨一嘅真神。
信聖經：信新約聖經撈舊約聖經係神嘅默示，為了證明真道唯一嘅根據，撈信徒生活嘅準則。
信教會：信本會係耶穌基督藉晚雨聖靈所設立嘅，為了複興使徒時代嘅真教會。
信浸禮：信水浸係赦罪重生嘅聖禮。浸禮愛在自然嘅活水裡肚進行，例如：河、海或係泉源。施浸者，必須已接受大水嘅洗禮撈領受聖靈，奉主耶穌基督聖名爲人施洗。受洗者愛低頭，面向下，完身入水。
信聖靈：信受聖靈係得倒天國基業嘅憑據，並用講方言作為受聖靈嘅明證。
信洗腳禮：信洗腳禮係撈主有分，撈教訓相愛、聖潔、謙卑、服事、饒恕嘅典禮。對每一隻受浸者，愛奉主耶穌聖名分予洗腳一擺，至於互相洗腳，必要時也做得。
信聖餐禮：信聖餐係紀念主過身，同領主肉、主血，撈主聯合，能得倒永生，在末日返生嘅典禮。愛時常舉行，但係必須愛用一隻無酵餅撈葡萄汁舉辦其。
信安息日：信安息日（星期六）係神賜福嘅日子。但係愛在恩典之下紀念創造撈救贖之恩，並盼望來世永遠安息而遵守其。
信得救：信得救係因為恩，也因著信。但必須依靠聖靈追求聖潔、實踐經訓，敬神愛人。
信審判：信主耶穌一定在世界末日，從天降臨，審判萬民；義人得倒永生，惡人受倒永刑。

歷史
 沙巴地區 
1926年初，新加坡教會溫約翰執事，將一本中國真耶穌教會南京總會出版嘅《聖靈報》，寄分沙巴亞庇嘅朋友曾恩福先生。曾先生當時係一隻僑領，因業務繁忙，無閒閱讀而轉寄分山打根嘅朋友李錫齡先生，並隨筆註曰：「有真教會興起」，真道從此在沙巴萌芽。

李錫齡先生係基督復臨安息日會嘅信徒，詳細閱讀《聖靈報》之後，深受感動。由於求真心切，於1927年農曆新年初一乘船前往新加坡尋找真耶穌教會，一路詢問教會嘅所在，竟遇見溫約翰執事。經過一段時間嘅查考後，終於在1927年1月11日接受真耶穌教會嘅大水洗，三日之後領受了聖靈。

同時徵得陳見信長老撈溫約翰執事等人同意後前往山打根傳揚福音。 1927年沙巴第一間真耶穌教會在山打根成立。陳、溫二人受迫離開山打根之前，按立了陳馬可、何腓利門撈江腓比三位執事，李錫齡弟兄則分委任為文書，共同負責教會事務。當時係以南京總會為主，本身分稱為「南洋北婆支會」，以山打根教會為中心，於1932年頭一擺派田腓力執事為代表出席總會在上海舉開嘅第八屆全體代表大會。

真道傳入土著區

1936年鬥亞蘭 ( Tuaran ) 教會獻堂後，第一位土著魯姆比罕姊妹信主，將福音傳入山區嘅灣谷，建立了第一間杜順族教會，按立一位土著弟兄為雅各執事牧養教會，並於附近成立幾處聚會所，之後陸續建蓋會堂。

1958年初，雙涯亞卑嘅一隻毛律族人沙河病危，適逢田腓力執事往內陸傳道，向佢傳福音，撳手禱告後不再嘔血，數天後痊癒。此後在沙河弟兄家設立祈禱所，靈恩普及完村，神蹟奇事顯明，信徒驟增，由雙涯壩教會嘅鄒多馬執事帶領十多隻同靈在雙涯亞卑建蓋會堂，於1961年4月17日獻堂，成立了頭一間毛律族教會，真道逐漸傳開至各部落，因而建立了多處毛律族會堂及祈禱所。

Category:基督教